ශ්‍රී ලංකා
ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
1985 අංක 39 දරන
මීගමුව
බෞද්ධ සදාචාර වර්ධන සමිතිය
(සංස්ථාගත කිරීමේ) පනත

[සහතිකය සටහන් කළේ 1985 සැප්තැම්බර් මස 17 වන දින
ආණ්ඩුවේ නියමය පරිදි මුද්‍රණය කරන ලදී.

1985 සැප්තැම්බර් මස 20 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වැනි කොටසේ අතිරේකයක් වශයෙන් පළ කරන ලදී.

1985 අංක 39 දරන මීගමුව බෞද්ධ සදාචාර වර්ධන සමිතිය
(සංස්ථාගත කිරීමේ) පනත

මීගමුව බෞද්ධ සදාචාර වර්ධන සමිතිය සංස්ථාගත කිරීම සඳහා වූ
පනතකි.

" මීගමුව බෞද්ධ සදාචාර වර්ධන සමිතිය '' යනුවෙන් හඳුන්වනු පූර්විකාව,
ලබන හා සඳහන් කරනු ලබන සමිතියක්, එහි සාමාජිකයන් එකඟ වූ
රීති අනුව, එකී සමිතියට සම්බන්ධ සියලු කරුණු ඵලදායි ලෙස
ක්‍රියාත්මක කිරීමේ හා කරගෙන යාමේ කාර්යය සඳහා මෙතෙක් කල්
මීගමුවෙහි පිහිටුවා තිබුණු හෙයින් ද:

එකී සමිතිය පිහිටුවනු ලැබුවේ යම් පරමාර්ථ හා කරුණු සඳහා ද
ඒ පරමාර්ථ හා කරුණු එකී සමිතිය විසින් මේ දක්වා සාර්ථකව
ක්‍රියාත් මක කර හා කරගෙන ගොස් ඇති හෙයින් හා ඒ සමිතිය
සංස්ථාගත කරනු ලැබීමට ඉල්ලුම් කර ඇති හෙයින් ද එකී ඉල්ලීමට
ඉඩ දීම මහජන යහපත පිණිස වන හෙයින් ද:

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ:-

1. මේ පනත 1985 අංක 39 දරන මීගමුව බෞද්ධ සදාචාර වර්ධන
සමිතිය (සංස්ථාගත කිරීමේ) පනත යනුවෙන් හඳුන්වනු ලැබේ.

2. (මෙහි මින් මතු '' සමිතිය '' යනුවෙන් සඳහන් කරනු
ලබන) මීගමුව බෞද්ධ සදාචාර වර්ධන සමිතියේ දැනට සාමාජික
යනන්ව සිටින තැනැත්තන් හෝ මෙයින් සංස්ථාපනය කරනු ලබන
සංස්ථාවට මින් මතු සාමාජිකයන් වශයෙන් බඳවා ගනු ලබන
තැනැත්තන් මේ පනත ආරම්භ වන දිනයෙහි සිට සහ ඉන්පසු
(මෙහි මින් මතු " සංස්ථාව " යනුවෙන් සඳහන් කරනු ලබන)
මීගමුව බෞද්ධ සදාචාර වර්ධන සමිතිය '' යන අභිධානය හා නාමය
යටතේ අවිච්ඡින්න පැවැත්මක් ඇති සංස්ථාවක් විය යුතු අතර,
ඒ සංස්ථාව විසින් හා එයට විරුද්ධව එකී නාමයෙන් සියලු
අධිකරණයන් හි නඩු පවරනු ලැබිය හැකි අතර, පොදු මුද්‍රාවක් තබා
ගැනීමේ හා පාවිච්චි කිරීමේ ද තම අභිමතය පරිදි එය වෙනස්
කිරීමේ ද පූර්ණ බලය හා අධිකාරය එයට ඇත්තේ ය.

3. සංස්ථාව පිහිටු වීම් අරමුණු කොට ගත් පොදු පරමාර්ථ පහත
දැක්වෙන පරිදි විය යුතු යයි මෙයින් ප්‍රකාශ කරනු ලැබේ :-
(අ) බෞද්ධ සංස්කෘතිය සහ සදාචාරය ප්‍රවර්ධනය කිරීම;
(ආ) බෞද්ධ පාඨශාලා පිහිටු වීම සහ නඩත්තු කිරීම;
(ඇ) අධ්‍යාපනය ප්‍රවර්ධනය කිරීම;
(ඈ ) බුද්ධ ධර්මය ප්‍රචාරණය කිරීම;
(ඉ) බෞද්ධයන් අතර සමගිය ඇති කිරීම; සහ
(ඊ) සාමාජිකයන්ගේ ශාරීරික, බුද්ධිමය, සාමාජික හා ආර්ථික
සභ සාධනය නඟාලීම.

4. මේ පනතේ සහ වෙනත් යම් ලිඛිත නීතියක විධිවිධාන වලට
යටත්ව, සංස්ථාවේ පරමාර්ථ ඉටු කිරීම සඳහා අවශ්‍ය බැංකු ගිණුම්
විවෘත කිරීමේ, පවත්වා ගෙන යාමේ සහ වැසීමේ ද ඇප ඇතිව හෝ
නැතිව මුදල් ණයට ගැනීමේ හෝ ලබා ගැනීමේ ද ප්‍රදානයන් සහ
පරිත්‍යාග භාර ගැනීමේ සහ එකතු කිරීමේ ද ස්වකීය අරමුදල්
ආයෝජනය කිරීමේ ද සේවක පිරිස් සේවයේ නියුක්ත කර
ගැනීමේ, සේවයෙහි යෙදවීමේ සහ සේවයෙන් පහ කිරීමේ ද බලය
ඇතුළුව, සංස්ථාවේ පරමාර්ථ හෝ ඒ පරමාර්ථ අතුරින් යම් පරමාර්ථ
යක් ප්‍රවර්ධනය කිරීම හෝ නංවාලීම සඳහා අවශ්‍ය හෝ යෝග්‍ය
කවර ආකාරයක හෝ සියලු ක්‍රියාවන් කිරීමේ ද කරුණු ඉටු කිරීමේ ද
දේවල් ක්‍රියාවේ යෙදීමේ ද බලය, සංස්ථාවට ඇත්තේය.

5. (1) සංස්ථාවේ කටයුතු සංස්ථාවේ නිලධරයන්ගෙන් සහ
සංස්ථාවේ රීති වලින් විධිවිධාන සලස්වා ඇත්තා වූ ද ඒ රීති වලට
අනුකූලව තෝරා පත් කර ගනු ලබන්නා වූද වෙනත් තැනැත්තන්
සංඛ්‍යාවකගෙන් සමන්විත කළමනාකාර කමිටුවක් විසින්, සංස්
ථාවේ රීති වලට යටත් ව, පරිපාලනය කළ යුතු ය.

(2) මේ පනත ක්‍රියාත්මක වීම ආරම්භ වන අවස්ථාවේ දී ධුර
දරන සමිතියේ කළමනාකාර කමිටුව සංස්ථාවේ ප්‍රථම කළමනාකාර
කමිටුව විය යුතු ය.

6. (1) සාමාජීකයන් ඇතුළත් කර ගැනීම, අස්වීම හෝ නෙරපීම
සඳහා ද, නිලධරයන් සහ කළමනාකාර කමිටුව තෝරා පත් කර
ගැනීම සඳහා ද, සංස්ථාවේ කළමනාකාර කමිටුවේ, විවිධ නිලධරයන්
ගේ, නියෝජිතයන්ගේ හා සේවකයන්ගේ යුතුකම් ඉටු කිරීම
සඳහා ද, කටයුතු කරගෙන යාමේ කාර්ය පරිපාටිය සම්බන්ධයෙන්
සාමාන්‍යයෙන් සංස්ථාවේ කටයුතු පරිපාලනය කිරීම සඳහා හා එකී
පරමාර්ථ මුදුන් පමුණුවා ගැනීම සඳහා ද සංස්ථාව විසින් කලින්
කල සාමාජිකයන්ගේ යම් මහා සභා රැස්වීමක දී සාමාජිකයන්ගේ
වැඩි ඡන්දයෙන් මේ පනතේ විධිවිධානවලට අනනුකූල නොවන රීති
සාදනු ලැබීම,  නීත්‍යනුකූල වන්නේය. එකී රීති සෑදීමෙන් පසු
එවැනිම  රැස්වීමක දී ඒවා වෙනස් කිරීම, ඒවාට යමක් එකතු
කිරීම. ඒවා සංශෝධනය කිරීම හෝ පරිච්ඡින්න කිරීම ( 2 ) වන
උපවගන්තියේ විධිවිධානවලට යටත්ව කරනු ලැබිය හැකි ය.

(2) (1) වන උපවගන්තිය යටතේ සාදනු ලැබූ සංස්ථාවේ කිසිම
රීතියක් සංස්ථාවේ මහා සභා රැස් වීමකට පැමිණ ඡන්දය දෙන
සාමාජීකයන්ගෙන් තුනෙන් දෙකක ඡන්දයෙන් විනා වෙනස්
කිරීම, ඒවාට යමක් එකතු කිරීම, ඒවා සංශෝධනය කිරීම හෝ
පරිච්ඡින්න කිරීම් කරනු නොලැබිය යුතු අතර, ඒ වෙනස් කිරීම.
එකතු කිරීම, සංශෝධනය කිරීම හෝ පරිච්ඡින්න කිරීම කළමනා
කාර කමිටුව විසින් කල් තබා අනුමත කර තිබිය යුතුය.

(3) මේ පනත ක්‍රියාත් මක වීම ආරම්භ වන අවස්ථාවේ දී සමිතියේ
බල පැවැත් වූ රීති, මේ පනත යටතේ සාදන ලැබූ සංස්ථාවේ රීති
ලෙස සලකනු ලැබිය යුතු ය.

(4) සංස්ථාවේ සාමාජිකයන් සංස්ථාවේ රීති වලට යටත් විය
යුතු ය.

7. මේ පනත ක්‍රියාත්මක වීම ආරම්භ වන අවස්ථාවේ දී
මේ. පවත්නා වූ සමිතියේ සියලුම ණය සහ බැරකම් සංස්ථාව විසින්
ගෙවා නිදහස් කළ යුතු අතර සමිතියට අයවිය යුතු සියලු ණය
හෝ ගෙවිය යුතු දායක මුදල් සහ සාමාජික මුදල් මේ පනතේ අයවිය
කාර්ය සඳහා සංස්ථාවට ගෙවිය යුතුය.

8. යම් මිලට ගැනීමක්, ප්‍රදානයක්, ත්‍යාගයක්, අන්තිම කැමති
පත්‍රයකින් දේපළ බැහැර කිරීමක් හෝ වෙනත් යම් ආකාරයකින්
හෝ සංස්ථාව වෙත සතු කරනු ලැබිය හැකි යම් නිශ්චල හෝ
චංචල දේපළක් භාර ගැනීමට හා දැරීමට සංස්ථාවට නීතියෙන්
බලය ඇති අතර, එවැනි සියලු දේපළ විකිණීමේ, උකස් කිරීමේ,
බද දට දීමේ, හුවමාරු කිරීමේ හෝ අන්‍යාකාරයකින් බැහැර
කිරීමේ පූර්ණ බලය සහිතව, මේ පනතේ කාර්ය සඳහා, සංස්ථාවේ
තත් කාලයේ බලපවත්නා රීතිවලට යටත්ව සංස්ථාව විසින් දරනු
ලැබිය යුතුය:

එසේ වුව ද, දැනට මීගමුවේ ග්‍රීන්ස් පාරේ අංක 95 දරන
ස්ථානයේ පිහිටි ගොඩනැගිල්ල සහිත ඉඩම් හෝ ඉන් ය
කොටසක් හෝ විකිණීම, උකස් කිරීම, බදු දීම, හුවමාරු කිරීම
හෝ අන්‍යාකාරයකින් බැහැර කිරීම කිසිම අවස්ථාවක දී නොකළ
යුතුය.

9. කළමනාකාර කමිටුවේ සාමාජිකයන් දෙදෙනෙකු ඉදිරිපිට දී හැර
සංස්ථාවේ. මුද්‍රාව කිසිදු සාධන පත්‍රයකට නොතැබිය යුතු අතර මුද්‍රාව
ඒ සාමාජිකයන් දෙදෙනා තමන් පැමිණ සිටි බවට ලකුණක්
වශයෙන් ඒ සාධන පත්‍රයෙහි තම නම් අත්සන් කළ යුතු ය. ඒ
අත්සන් කිරීම සාක්ෂිකරුවකු වශයෙන් යම් තැනැත්තකුගේ
අත්සන් කිරීමට පරිබාහිර විය යුතුය.

10. මේ පනතෙහි සඳහන් තැනැත්තන්ගේ හා ඔවුන් විසින්
ඔවුන්ගෙන් හෝ ඔවුන් යටතේ හිමිකම් පාන වෙනත් තැනැත්
තන්ගේ අයිතිවාසිකම්වලට හැර, ජන රජයේ හෝ යම් රාජ්‍ය
මණ්ඩලයක හෝ සංස්ථාවක හෝ වෙනත් යම් තැනැත්තන්ගේ
හෝ අයිතිවාසිකම් වලට මේ පනතෙහි ඇතුළත් කිසිවකින් හානි
යක් හෝ බලපෑමක් නො විය යුතුය.